2 อดีตผบห. “มิตซูฯพาวเวอร์” แฉ “บิ๊กท่าเรือ” ไถสินบน 11 ล้านขนเครื่องจักรรฟฟ. EGCO ขนอม
2 อดีตผบห. "มิตซูฯพาวเวอร์" แฉ "บิ๊กท่าเรือ" ไถสินบน 11 ล้านขนเครื่องจักรรฟฟ. EGCO ขนอม
27 ธ.ค. 2561

สำนักข่าวเกียวโดของญี่ปุ่นรายงานว่า นายฟูยูฮิโกะ นิชิคิดะ วัย 63 ปี และนายโยชิกิ สึจิ วัย 57 ปี 2 อดีต ยอมรับสารภาพต่อข้อกล่าวหาต่าง ๆ ในคำร้อง ระหว่างการพิจารณาคดีนัดแรกของศาลแขวงโตเกียว
โดยศาลถือว่าข้อตกลงต่อรองรับสารภาพที่ลงนามโดยคณะอัยการและมิตซูบิชิ ฮิตาชิ เพาเวอร์ เมื่อวันที่ 28 มิ.ย. เป็นหลักฐานในคดีนี้ ข้อตกลงดังกล่าวทำให้มิตซูบิชิ ฮิตาชิ เพาเวอร์ ได้รับยกเว้นจากการถูกฟ้องร้อง แลกกับการที่บริษัทให้ความร่วมมือกับการสืบสวนและกระบวนการพิจารณาคดี
ขณะเดียวกันเจ้าหน้าที่กล่าวหาว่า นายนิชิคิดะซึ่งรับผิดชอบจัดซื้อวัตถุดิบ และนายสึจิ สมคบคิดกับนายซาโตชิ อูชิดะ วัย 64 ปี ผู้มีหน้าที่ควบคุมดูแลโครงการก่อสร้างโรงไฟฟ้าในขณะนั้น จ่ายสินบน 11 ล้านบาท (3.38 แสนดอลลาร์) ในเดือนก.พ. 2558 แก่เจ้าหน้าที่ระดับสูงของกระทรวงคมนาคมในไทย แลกกับการอำนวยความสะดวกในการขนเครื่องจักรขึ้นท่าเรือที่จะนำไปใช้ในการก่อสร้างโรงไฟฟ้าโรงไฟฟ้าขนอม จ.นครศรีธรรมราช ของบริษัทผลิตไฟฟ้า จำกัด (มหาชน) หรือ EGCO
ทั้งนี้การจ่ายเงินสิบบนเกิดขึ้นหลังจากเจ้าหน้าที่ไทยแจ้งกับพวกเขาว่าบริษัทญี่ปุ่นล้มเหลวในการปฏิบัติตามเงื่อนไขต่างๆที่จำเป็นสำหรับการขนถ่ายสินค้า โดยระหว่างการพิจารณาคดี อัยการโตเกียวระบุว่า นายนิชิคิดะ และนายสึจิ ได้ขอคำแนะนำจากนายอูชิดะ หลังจากเจ้าหน้าที่ระดับสูงคนหนึ่งของการท่าเรือ สังกัดกระทรวงคมนาคมของไทยเรียกรับสินบน
ด้านอัยการญี่ปุ่นระบุว่า นายอูชิดะ ตอบรับข้อเรียกร้องสินบน เพราะเขาคิดว่า หากโครงการต้องประสบปัญหาล่าช้าจะสร้างความเสียหายและปัญหาแก่ลูกค้าของบริษัท ทั้งนี้ นายอูชิดะจะขึ้นให้การต่อศาลนัดแรกในวันที่ 11 ม.ค. 2562
ขณะที่บริษัทมิตซูบิชิ ฮิตาชิ เพาเวอร์ ซิสเต็มส์ รับทราบเรื่องนี้ครั้งแรกในเดือนมี.ค. 2558 หลังได้รับข้อมูลจากผู้แจ้งเบาะแสรายหนึ่ง และหลังดำเนินการสืบสวนภายในแล้ว ก็ได้รายงานเรื่องนี้ไปยังสำนักงานอัยการเขตกรุงโตเกียวในเดือนนั้น
อนึ่ง เมื่อวันที่ 18 ก.ค.2561 มีรายงานว่า สำนักงานสืบสวนพิเศษของอัยการกรุงโตเกียว ประเทศญี่ปุ่นอยู่ระหว่างสอบสวน บริษัท มิตซูบิชิ ฮิตาชิ พาวเวอร์ ซิสเต็มส์ จำกัด หรือ MHPS ในข้อหาละเมิดกฎหมายป้องกันการแข่งขันที่ไม่เป็นธรรม จากกรณีที่ MHPS จ่ายสินบนมูลค่ากว่า 60 ล้านเยน หรือคิดเป็นเงินไทยประมาณ 20 ล้านบาท ผ่านนายหน้าให้กับเจ้าหน้าที่ทางการของประเทศไทย เพื่อแลกกับการชนะประมูลโครงการก่อสร้างโรงไฟฟ้าพลังงานความร้อนในประเทศไทย เมื่อปี 2556 ตามที่ได้รายงานไปก่อนหน้านี้ หึ่ง! “สนง.เจ้าท่าสุราษฎร์ฯ” ไถเงิน MHPS ขนเครื่องจักรสร้างโรงไฟฟ้า EGCO อ.ขนอม
 